Autoritatea Palestiniană i-a transmis lui Joe Biden că vrea reluarea procesului de pace. Anterior, planul de pace al lui Trump a fost respins.
Autoritatea Palestiniană a transmis echipei lui Joe Biden că vrea reluarea negocierilor cu Israelul. Ministru palestinian: "Asumăm angajamentul soluţiei coexistenţei a două state, a negocierilor fără condiţii prealabile". Liderii palestinieni au respins planul de pace al Administraţiei Donald Trump.
Autoritatea Palestiniană a transmis echipei de tranziţie a lui Joseph Biden că vrea revenirea la negocierile internaţionale de pace pentru soluţionarea conflictului israelo-palestinian, informează cotidianul Times of Israel."Asumăm angajamentul soluţiei coexistenţei a două state, a negocierilor fără condiţii prealabile, pe baza normelor dreptului internaţional", a declarat Riyad Al-Maliki, ministrul de externe al Autorităţii Palestiniene, în cadrul Forumului Dialogului Mediteranean.Oficialul palestinian a precizat că a transmis acest mesaj echipei preşedintelui-ales al SUA, Joseph Biden."În acelaşi timp, ştim că Administraţia Joseph Biden probabil se va concentra mai mult pe probleme interne, decât pe cele externe", a subliniat Al-Maliki.Autoritatea Palestiniană a respins planul de pace al Administraţiei Donald Trump privind conflictul israelo-palestinian.